Den amerikanske barnebokforfatteren Dixie Willson (1890-1974) i tradisjonell, hakelang bobfrisyre klipt i rette linjer og med pannelugg.
Svenske kronprinsesse Märtha (1901–1954) i tidsriktig bobfrisyre 1929, året da hun giftet seg med fetteren, daværende kronprins Olav. 1920-tallets kortklipte bobfrisyre var ofte frisert med flate bølger og permanentkrøller. 
**Bob** eller **bob-frisyre** (etter engelsk *bob* og *bob cut*) er en kort kvinnefrisyre der håret er klipt rett av i hakehøyde rundt hele hodet og ofte har pannelugg. Den gutteaktige bobfrisyren kom på moten i Vesten etter første verdenskrig fra 1918 og holdt seg populær til begynnelsen av 1930-tallet. Frisyren har eksistert i ulike formvarianter både før og seinere, særlig i 1960-årene og etter år 2000.

Formvarianter
-------------

Etter 1910 ble kvinnefrisyrene i vestlig mote enklere, men hadde fortsatt knute i nakken for det tradisjonelt lange håret som gjerne også var puffet ut ved ørene. Etter 1918 klipte kvinnene håret kort og friserte det med bølger og krøller. Siden ble håret enda kortere og klipt rett i nederkant. Hodet skulle virke lite og gutteaktig. Dette ble også understreket av tettsittende, bøtteformede klokkehatter og rette, korte kjoler med liten antydning til byste. I 1928 ble imidlertid skjørtene lengre igjen, og også håret. 1920-årenes bob var for øvrig gjerne frisert med flate, svake eller sterke bølger, lokker og krøller lagt med permanent, en hårbehandling som den gang var ny. Rett pannelugg ble etterhvert avløst av sideskill og tyngre skrålugg. Frisyrene ble ofte kopiert etter forbilder blant stjernene i det nye filmmediet som ikke minst var populært hos kvinner. Etter 1920 ble det dessuten vanlig å sminke seg. I 1930-årene ble håret igjen fyldigere og lenger.

En variant av frisyren med kortklipt nakkehår, sidene frisert glatt over ørene og sideskill ble kalt shingel (sjingel). I shingel ble håret klipt i forskjellig lengde etter hodets form, mens bob ble klipt rett over.

Betegnelse
----------

Den engelske betegnelsen *bob* skal siden 1500-tallet ha betydd «klase» eller «hengende, dinglende gjenstand». Ordet ble knyttet til frisyrer som verb fra 1918, som substantiv fra 1920.

### Eksempler

* Den amerikanske skuespilleren og modellen Louise Brooks (1906–1985) på 1920-tallet, i kortklipt bob og med ettersittende, bøtteformet klokkehatt som gjorde hodet lite og gutteaktig slik idealet var. Ansiktet er sminket og munnen liten.Den amerikanske skuespilleren og modellen Louise Brooks (1906–1985) på 1920-tallet, i kortklipt bob og med ettersittende, bøtteformet klokkehatt som gjorde hodet lite og gutteaktig slik idealet var. Ansiktet er sminket og munnen liten.
* Skuespilleren Edith Luckett Davis (1888–1987) med dattera Nancy (født 1921) i 1931. Nancy ble seinere kjent som Nancy Reagan, kona til USAs president.Skuespilleren Edith Luckett Davis (1888–1987) med dattera Nancy (født 1921) i 1931. Nancy ble seinere kjent som Nancy Reagan, kona til USAs president.
* Den polske skuespilleren Elżbieta Kępińska (født 1937) i bobfrisyre 1967 Foto: Marian Somar, Ty i JaDen polske skuespilleren Elżbieta Kępińska (født 1937) i bobfrisyre 1967 Foto: Marian Somar, Ty i Ja
* Skuespilleren Shirley MacLaine (født 1934) i 1977. Denne oppklipte, korte frisyren kan også kalles pixie og annet.Skuespilleren Shirley MacLaine (født 1934) i 1977. Denne oppklipte, korte frisyren kan også kalles *pixie* og annet.
* Anna Wintour (født 1949), redaktør for den amerikanske utgaven av motemagasinet Vogue, i 2009Anna Wintour (født 1949), redaktør for den amerikanske utgaven av motemagasinet *Vogue*, i 2009

Se også
-------

* Shingelfrisyre, bobfrisyre med kortklipt nakkehår
* Pasjehår, tradisjonell frisyre med håret i klokkefasong og klipt lenger enn bobfrisyren
* Bolleklipp (bollesveis), frisyre der håret er klipt av i ei rett linje rundt hele hodet, omtrent ved ørene
* Flapper, kallenavn på moderne, frigjort kvinne på 1920-tallet som gikk i kort kjole, hadde bobfrisyre og hørte på jazz

Referanser
----------

1. 1 2 3 4 5 6 7 8  Kirsten Holtermann Christophersen: *Drakthistorie* (utgitt 1997) side145-146
2. ↑  Om «shingle» og «bob» på side 205 i Kirsten Røvig Håbergs *Kunst- og kulturhistorie* (1994)
3. ↑  *Bob* forklart i etymonline.com
4. ↑  Schwarzkopf.no: Bob frisyre - kul og elegant perfeksjon Arkivert 7. mai 2015 hos Wayback Machine.

Eksterne lenker
---------------

* (en) Bob haircut – kategori av bilder, video eller lyd på Commons Rediger på Wikidata